রাধিকা আপ্টের পর এবার নিশানায় স্বরা ভাস্কর। ইন্টারনেটে ছড়িয়ে পড়ল নায়িকার ‘আনারকলি অফ আরা’র কিছু দৃশ্য। যে ‘সাহসী’ দৃশ্যগুলোয় কিনা কাঁচি চালিয়েছিল সেন্সর বোর্ড!
ছবির ট্রেলার গত সপ্তাহেই মুক্তি পেয়েছে। স্বরার চরিত্র এক ইরোটিক গায়িকার। যে নির্যাতনের শিকার হওয়ার পর ঘুরে দাঁড়ায়। একা লড়াই করে এক ক্ষমতাশালীর বিরুদ্ধে। ছবিতে স্বরার কিছু খোলামেলা দৃশ্যে আপত্তি তুলেছিল সেন্সর বোর্ড। নির্মাতারাও মেনে নেন বোর্ডের সিদ্ধান্ত। তবে এবার অনলাইন লিক হওয়ায় অপ্রস্তুতে তাঁরা। স্বরার হেনস্থার দৃশ্য, নগ্ন পিঠ, সবই ভাইরাল মুহূর্তে। স্বরা নিজে এখনও পর্যন্ত মুখ খোলেননি এ ব্যাপারে।